Oorsprong van 'gesteelde' San-rotskuns ondersoek | Maroela Media
Kundiges sal die polisie in die ondersoek bystaan. (Foto: SA Polisie)
Die oorsprong van 'n stuk San-rotskuns wat die afgelope week op sosiale media te koop aangebied is, vorm deel van die Valke se ondersoek na die voorval.
Maroela Media het vroeër berig die Valke het toegeslaan op 'n 48-jarige man wat die kuns in die omgewing van Port Shepstone, KwaZulu-Natal, geadverteer het. Nadat die advertensie onder hul aandag gebring is, het die Valke 'n lasbrief bekom om die perseel in Montague-weg in Sea Park te deursoek.
Die verdagte is daar met die stuk rots in hegtenis geneem.
Lt.kol. Philani Nkwalase, woordvoerder van die Valke, sê die man is op polisieborgtog van R1 000 vrygelaat nadat die saak hangende verdere ondersoek nie op die hofrol geplaas is nie. Kenners sal die polisie nou in die ondersoek bystaan.
"Die kundiges sal vir ons sê waar dit moontlik gevind is en sal meer duidelikheid verskaf oor die egtheid daarvan nadat dit ondersoek is.
"Hulle behoort ook vir ons te kan sê hoe oud die argeologiese item is," het Nkwalase gesê.
Hierdie kunswerk lyk nie vir my oorspronklik nie.Ek dink dit is nagemaak.
Iemand vat die Valke (Tarentale) vir n lekker ride.
Dit kom voor asof die gereg weereens net in gestorm het sonder om seker te maak waarmee hulle eintlik besig is, hierdie kan niks wees of daar is n moontlikheid dat dit groter is as die voor hand liggende wat ons sien.